MLDataScientist/Wikipedia-uzbek-2024-05-01 huggingface dataset:
Qirgʻoqlar

„Qirgʻoqlar“ — oʻzbek yozuvchisi Murodjon Mansurov qalamiga mansub qissa. 1975-yil Toshkent shahrida „Yosh gvardiya“ nashriyotida chop etilgan. Qissa kitobxonlar tomonidan yaxshi kutib olingan.

Asarni nashrga tayyorlashda quyidagi shaxslar ishtirok etgan: Safar Barnoyev – muharrir, I. Vaxitov – rassom, T. Muhamedov – rasmlar muharriri, L. Jixarskaya – texnik muharrir, M. Toirov – musahhih. Kitob adadi – 30 000 nusxa.

Manbalar 

Qissa kitoblar
Ivan Ivanovich bilan Ivan Nikoforovich oralarida boʻlib oʻtmish janjallar hikoyati

„Ivan Ivanovich bilan Ivan Nikoforovich oralarida boʻlib oʻtmish janjallar hikoyati“ () — rus yozuvchisi Nikolay Gogol qalamiga mansub qissa. Ilk bor 1834-yil Aleksand Smirdinning „Novoselye“ almanaxida chop etilgan. 1835-yil kichik oʻzgartirishlar bilan muallifning „Mirgorod“ qissalar toʻplamiga kiritilgan. Asarni Nabi Alimuhamedov oʻzbek tiliga tarjima qilgan.

Syujet 
Qissada ikki yaqin doʻst – Ivan Ivanovich va Ivan Nikiforovich arzimagan narsa ustidan janjallashib qoladi. Ivan Ivanovich Ivan Nikiforovich, Ivan Nikiforovich esa Ivan Ivanovich ustidan sudga arz qiladi. Sudya ikki doʻstni oʻz arzini qaytib olishga chaqiradi, ammo ikki doʻst bunga rozi boʻlmaydi.

Ularning umumiy doʻstlari ikkisini yarashtirishga harakat qiladi, ammo ularning urinishlari zoye ketadi. Oradan 12 yil oʻtib, ikkisiga ishni yopishni vaʼda qiladilar. Bu orada ularning koʻp doʻstlari oʻladi, ammo ular sud qarorini kutib yuraveradilar.

Qahramonlar 
 Ivan Ivanovich Pererepenko – pomeshchik
 Ivan Nikiforovich Dovgochxun – Ivan Ivanovichning qoʻshnisi, pomeshchik
 Gapka – Ivan Ivanovichning kalitdori
 Gorpina – Ivan Nikiforovich uyidagi kampir
 Agafiya Fedoseyevna – Ivan Nikiforovichning tanishi
 Demyan Demyanovich – sudya
 Taras Tixonovich – sud kotibasi
 Pyotr Fyodorovich – gorodnichiy
 Anton Prokofyevich Golopuz – gorodnichiy mehmoni
 Ivan Ivanovich (bosha) – gorodnichiy mehmoni, gʻilay
 Orishko – sud xizmatkori

Oʻzbekcha tarjima 
Asarni oʻzbek tiliga Nabi Alimuhamedov tarjima qilgan. Oʻzbekcha nashr 1972-yil Toshkent shahrida „Yosh gvardiya“da chop etilgan. Asarni nashrga tayyorlashda quyidagi shaxslar ishtirok etgan: A. Shomirzayev – muharrir, D. Sinitskiy – rassom, K. Nazarov – rasmlar muharriri, L. Shishkina – texnik muharrir, D. Obidova – musahhih. Adadi – 30 000 nusxa.

Havolalar 

 „Ivan Ivanovich bilan Ivan Nikoforovich oralarida boʻlib oʻtmish janjallar hikoyati“ Lib.ru saytida 

Qissa kitoblar
Qor malikasi

„Qor malikasi“ () — dan yozuvchisi Hans Christian Andersen qalamiga mansub ertak. Ilk bor 1844-yilning 21-dekabrida „Yangi ertaklar. Birinchi jild. Ikkinchi toʻplam. 1845“ () toʻplamida chop etilgan. Asarda Gerda va uning doʻsti Kay misolida yaxshilik va yovuzlik oʻrtasidagi kurash haqida hikoya qilinadi.

7 boʻlimga boʻlingan „Qor malikasi“ muallifning eng uzun va eng mashhur ertagidir. Asar Andersen qalamiga mansub koʻplab ertaklar toʻplamlariga kiritilgan. Ertak dunyoning oʻnlab tiliga, jumladan, oʻzbek tiliga tarjima qilingan.

Syujet 
„Qor malikasi“ ertagida Kay ismli bola va Gerda ismli qizcha boshidan kechirgan sarguzashtlar haqida hikoya qlinadi. Kayni Qor malikasi oʻz qasriga olib ketadi. Malika uning yuragiga muz parchasini joylashtiradi. Natijada bolakay qoʻpol va shafqatsiz boʻlib qoladi.

Gerda qoʻrqmasdan Gerda qasriga boradi. U Kayni topadi, ammo doʻsti oʻzgarib qoglanini payqaydi. Shunday boʻlsa-da, Gerda oʻz mehri bilan Kayning muzlagan yuragini eritishga muvaffaq boʻladi. Kay va Gerda Qor malikasini yolgʻiz qoldirib, yanada yaqinroq doʻstlar oʻlaroq uyga qaytadilar.

Qahramonlar 
 Kay () – katta shaharda yashovchi kichik bolakay, Gerdaning doʻsti
 Gerda () – Kayning qoʻshnisi, doʻsti
 Qor malikasi – qor bilan dunyo kezuvchi malika
 Troll – voqelikni oʻzgartiruvchi koʻzgularni yasaydigan yovuz qahramon
 Buvi – Kayning buvisi
 Sehrgar kampir – Gerdani oʻzi bilan olib qolishga urinuvchi sehrgar
 Qargʻa – yovvoyi qargʻa
 Oʻrgatilgan qargʻa – Qor malikasi saroyida yashovchi qargʻa, yovvoyi qargʻaning doʻsti
 Malika – Gerdaga yordam beruvchi malika
 Shahzoda – kelib chiqishi kambagʻal oiladan boʻlgan shahzoda
 Oʻgʻri kampir – Gerdani ushlab olgan oʻgʻrilarning biri
 Oʻgʻri qizaloq – oʻgʻrilar kattasining qizi
 Bae () – Gerdani qor malikasi saroyiga eltuvchi bugʻu
 Saam ayol - Gerda va Baega yordam beruvchi saam ayol
 Fin ayol – Qor malikasi qasri yaqinida yashovchi fin ayol

Havolalar 

Ertak kitoblar
Yoz oqshomi

„Yoz oqshomi“ — rus shoiri Aleksandr Blok qalamiga mansub sheʼriy toʻplam. 1990-yil Toshkent shahrida „Yosh gvardiya“ nashriyotida chop etilgan. Sheʼrlarni oʻzbek tiliga Abdul Jalil tarjima qilgan. Toʻplamga bolalar uchun moʻljallangan sheʼrlar kiritilgan. Asar rasmlarini Dilyus Mursalimov chizgan.

Asarni nashrga tayyorlashda yana quyidagi shaxslar ishtirok etgan: Ya. Togʻayev – muharrir, X. Rahmatullayev – rasmlar muharriri, V. Demchenko – texnik muharrir, S. Saydaliyev – musahhih. Kitob adadi – 100 000 nusxa.

Manbalar 

Sheʼriy kitoblar
Tushda kechgan umrlar

„Tushda kechgan umrlar“ — oʻzbek yozuvchisi Oʻtkir Hoshimov qalamiga mansub roman. Muallif asarni 1993-yil yozgan. Ilk bor „Sharq yulduzi“ jurnalida serialashtirilgan. Kitob oʻlaroq 1994-yil Toshkent shahrida „Sharq“ nashriyotida chop etilgan. Roman muallifning eng mashhur asarlaridan biridir.

Asarda bosh qahramon Rustamning fojiaviy qismati orqali afgʻon urushining maʼnosiz mohiyatini teran va taʼsirchan ifoda etilgan. Butun umri davomida totalitar rejim siyosatining qalqoni va qilichi sifatida ish koʻrgan, necha minglab halol odamlar dilini jarohatlagan, yostigʻini quritgan Komissar ham oʻziga xos fojiaviy obrazdir. Bu kimsaning fojiasi shundaki, u oʻzi olib borgan qora ishlarni haq deb biladi. Shuningdek asarda Qurbonoy xola obrazi ham keltiriladi. U boshiga tushgan shuncha qiyinchiliklarni matonat bilan yenggan o'zbek ayoli timsolida gavdalanadi.

Manbalar

Havolalar 
 Oʻtkir Hoshimov: „Haqiqiy yozuvchi Xudo koʻngliga solganini yozadi“, Xurshid Davron kutubxonasi

Romanlar
Professor Douelning boshi

„Professor Douelning boshi“ () — rus yozuvchisi Aleksandr Belyayev qalamiga mansub ilmiy-fantastik roman. Muallifning eng mashhur asarlaridan biri. Asarning ilk versiyasi 1925-yil „Rabochaya gazeta“ gazetasida qissa oʻlaroq chop etilgan. Roman toʻlaligicha oʻsha yili „Vsemirniy sledopit“ jurnalida chop etilgan.

Asarda kishi boshini yangi tanaga oʻrnatish masalasi haqida hikoya qilinadi. Roman bir necha tilga, jumladan, oʻzbek tiliga tarjima qilingan. 1984-yil asar asosida „Professor Douelning vasiyati“ filmi suratga olingan.

Syujet 
Professor Douel va uning yordamchisi, jarroh va doktor Kern tanadan uzilgan organlarni saqlab qolish haqida izlanishlar olib boradi. Doktor Kern professor Douelni oʻldiradi. Kern professorning boshini tirik saqlab, undan ilmiy sirlarni oladi. Ammo Kernning yangi yordamchisi Mari Loran boʻlib oʻtgan ishlardan xabar topadi. Kern Loran oʻz sirlarini fosh qilmasligi uchun uni soxta ruhiy xastalar shifoxonasiga qamatadi.

Kern izlanishlarini davom ettiradi. Yosh ayolning boshini yangi tanaga qoʻyadi. Tana Doulning doʻstlaridan birining oʻgʻli yaxshi koʻrgan qizga tegishli boʻladi. Oʻsha bola doktor Kern laboratoriyasidan qochib chiqqan yosh ayolning tanasini tanib qoladi.

Douelning oʻgʻli doʻsti bilan birga Mari Loranni ozod etadilar. Doktor Kern oʻzini ixtirochi, deb eʼlon qilishga oshiqadi. Ammo Douelning qizi va Mari Loran professorning boshini kameralar oldiga olib kelib, haqiqatni fosh etadilar. Professor Douelning boshi hammasini aytib berib, oʻladi. Sharmanda boʻlgan doktor Kern esa oʻz joniga qasd qiladi.

Qahramonlar

Kishilar 
 Kern – professor, xoin jarroh
 Mari Loran – vrach, Kernning yordamchisi
 Jon – qora tanli xizmatkor
 Anjelika Gay – halok boʻlgan qoʻshiqchi; uning tanasidan Kern oʻz maqsadlarida foydalanadi
 Malla Marta – Brikening dugonasi
 Jan – Martining turmush oʻrtogʻi
 Madam Loran – Marining onasi
 Arman Lare – rassom
 Artur Douel – professor Douelning oʻgʻli
 Shaub – avstraliyalik rassom, Larening doʻsti
 Ravino – jinoyatchi vrach, ruhiy shifoxona boshligʻi

Boshlar 
 Douel – professor, olim jarroh
 Toma Bush – halok boʻlgan quruvchi; uning boshini Kern tiriltiradi
 Brike – halok boʻlgan bar qoʻshiqchisi; uning boshini Kern tiriltiradi

Havolalar 
 „Professor Douelning boshi“ Lib.ru saytida 

Romanlar
Ostin-ustin

„Ostin-ustin“ () — fransuz yozuvchisi Jules Verne qalamiga mansub ilmiy-fantastik roman. Ilk bor 1889-yil nashr qilingan. Asar „Yerdan oyga“ hamda „Oy atrofida“ romanlari bilan birgalikda „Baltimor zambarak klubi“ haqidagi romanlar trilogiyasini tashkil etadi.

Asar qahramonlari Arktika muzlari ostidagi koʻmir qatlamlarini olish uchun yer oʻqini oʻzgartirmoqchi boʻladilar. Roman bir necha tilga, jumladan, oʻzbek tiliga tarjima qilingan.

Syujet 
„Yerdan oyga“ hamda „Oy atrofida“ romanlarida oyga parvoz qilgan „Zambarak klubi“ aʼzoladi Arktikaning oʻrganilmagan hududlarida tadqiqot olib boradilar. Qahramonlar u yerda koʻmir qatlamlari bor, deya taxmin qiladilar. Ular yer oʻqini oʻzgartirib, Arktika muzlarini eritmoqchi boʻladilar.

Qahramonlar 
 J.T. Maston () – matematik, olim; bosh qahramon
 Barbicane () – „Zambarak klubi“ raisi
 Nicholl () – „Zambarak klubi“ aʼzosi
 Alcide Pierdeux () – fransuz matematigi
 Evangelina Scorbitt () – amerikalik beva ayol

Oʻzbekcha tarjima 
Roman oʻzbek tilida 1960-yil Toshkent shahrida „Yosh gvardiya“ nashriyotida chop etilgan. Oʻzbek tilidagi nashrni tayyorlashda quyidagi shaxslar ishtirok etgan: K. Poʻlatov – muharrir, K. Nazariv – rasmlar muharriri, Ya. Pinxasov – texnik muharrir, N. Komilov – musahhih. Kitob adadi – 30 000 nusxa.

Havolalar 

 „Ostin-ustin“ Lib.ru saytida 

Romanlar
Muz qahramonlari

„Muz qahramonlari“ — oʻzbek yozuvchisi Yoqub Xaimov qalamiga mansub ertak-hikoya. 1987-yil Toshkent shahrida „Yosh gvardiya“ nashriyotida chop etilgan. Asar rasmlarini V. Sosnovets chizgan.

Asarni nashrga tayyorlashda yana quyidagi shaxslar ishtirok etgan: A. Saidov – muharrir, R. Zufarov – rasmlar muharriri, U. Kim – texnik muharrir, S. Saidalimov – musahhih. Kitob adadi – 100 000 nusxa.

Manbalar 

Ertak kitoblar
Hikoya kitoblar
Styopa amaki — veteran

„Styopa amaki — veteran“ () — rus yozuvchisi va shoiri Sergey Mixalkov qalamiga mansub poema. Ilk bor 1981-yil „Pravda“ gazetasida nashr qilingan. Oʻsha yili „Murzilka“ jurnalida ham chop etilgan. Alohida asar oʻlaroq 1982-yil Moskva shahrida „Detskaya literatura“ nashriyotida chop etilgan.

„Styopa amaki — veteran“ poemasi „Styopa amaki“ (1935), „Styopa amaki — militsioner“ (1954), „Styopa amaki va Yegor“ (1968) poemalari bilan birgalikda Mixalkov yaratgan Stepan Stepanov obrazi haqidagi toʻrt qismli poemalar toʻplamini tashkil etadi.

Poema kichik yoshdagi bolalar uchun moʻljallangan. Asar oʻzbek tiliga tarjima qilingan.

Manbalar

Havolalar 

Sheʼriy kitoblar
Richard Simmons

Milton Teagle "Richard" Simmons (; 1948–yil 12–iyul New Orleansda tugʻilgan) — Amerikalik sport instruktori.

Manbalar

1948-yilda tugʻilganlar
Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Amerikalik erkak qoʻshiqchilar
Yashayotgan insonlar
Bogʻimizga taklif etamiz

„Bogʻimizga taklif etamiz“ — oʻzbek shoiri Oʻktir Rashid qalamiga mansub sheʼriy toʻplam. 1988-yil Toshkent shahrida „Yosh gvardiya“ nashriyotida chop etilgan. Toʻplamga kichik yoshdagi bolalar uchun moʻljallangan sheʼrlar kiritilgan. Asar rasmlarini A. Suxarev chizgan.

Manbalar 

Sheʼriy kitoblar
Aleksey Belan

Aleksey Belan Alekseyevich —  Latviya va rossiyalik xaker. FBRning eng xavfli jinoyatchilar roʻyxatiga kiradi.
AQSH hukumati sudi Belan Nevada va Kaliforniya shtatlarida uch AQSh kompaniyalarining kompyuter tarmoqlariga noqonuniy kirish va maxfiy hujjatlarni olishda ayblagan.
2012 va 2013-yilda sodir boʻlgan xakerlik hujumi natijasida, kompaniya xodimlarining shaxsiy maʼlumotlarini, shuningdek, ularning xizmatlari va boshqa bir necha million roʻyxatdan oʻtgan foydalanuvchilar shaxsiy maʼlumotlarini qoʻlga kiritgan.
Keyinchalik ularni internet orqali sotgan. .
Tarmoqdagi taxalluslari: Абыр Валгов, Абырвалг, Федюня, Магг, М4G, Мой.Явик.
Hozirda uni tutishga yordam berganga 100 ming AQSH dollari vaʼda qilingan.

Manbalar 

Xakerlar
Dasturchilar
Chumolilar soʻqmogʻi

„Chumolilar soʻqmogʻi“ — oʻzbek yozuvchisi Gʻozi Rahmon qalamiga mansub hikoyalar toʻplami. 1990-yil Toshkent shahrida „Choʻlpon“ nashriyotida chop etilgan. Toʻplamga kichik yoshdagi bolalar uchun moʻljallangan, jonivorlar, parrandalar, oʻsimliklar hamda giyohlar haqidagi hikoyalar hamda badiiy lavhalar kiritilgan. Asar rasmlarini X. Ziyoxonov chizgan.

Asarni nashrga tayyorlashda yana quyidagi shaxslar ishtirok etgan: Chori Avaz – muharrir, A. Shoalimov – rasmlar muharriri, M. Mirrajabov – texnik muharrir, R. Fayziyev – musahhih. Kitob adadi – 30 000 nusxa.

Manbalar 

Hikoya kitoblar
Ola buzoq

„Ola buzoq“ — oʻzbek yozuvchisi va shoiri Gʻafur Gʻulom qalamiga mansub sheʼriy toʻplam. 1989-yil Toshkent shahrida „Yulduzcha“ nashriyotida chop etilgan. Toʻplamga kichik yoshdagi bolalar uchun moʻljallangan sheʼrlar kiritilgan. Asar rasmlarini S. Gilenko chizgan.

Manbalar 

Sheʼriy kitoblar
Jonathan Joseph James

Jonatan Jeyms Jozef (), amerikalik xaker va kiber jinoyatchi.
Jonatan qamoqqa yuborilgan birinchi voyaga yetmagan xaker boʻlib tanilgan. U birinchi kiber jinoyatini sodir etganida atiga 15 yosh boʻlgan.
2008-yilda Floridada vafot etgan. Uning oʻlimi bilan bogʻliq tafsilotlar nomaʼlum boʻlsa-da, oʻz joniga suyqiast qilgan deb hisoblanib keladi. Baʼzi manbalarda esa Davlat yuqori tashkilotlari tomonidan atayin uyushytirligan deb koʻrsatilgan.
Jonatan bir qancha yirik davlat tashkilotlarining tarmoqlarini buzgan. Shu jumladan, AQSH Mudofaa vazrligi, NASA.
NASAning bayonatiga koʻra Jonatan dasturiy taʼminotga keltirgan zarari 1,7 million AQSH dollariga baholangan.
Uning voyaga yetmagani hisobga olingan holda advokatlar supermaxfiy hujjatlarni oʻgʻirlagani uchun kamida 10 yil ozodlikdan mahrum qilinishini maʼlum qilishgan.
 Jonatanning oʻzi esa shuday degan: „Kodlarning oʻzi — axlat … Bu aytishgandak,  1,7 million dollarga loyiq emas“

Manbalar 

Xakerlar
Dasturchilar
Jerry Lewis

Joseph Levitch (1926-2017) — amerikalik aktyor, komik va musiqachidir.

1926-yilda tugʻilganlar
2017-yilda vafot etganlar
Amerikalik erkak televideniye aktyorlari
Amerikalik erkak aktyorlar
Amerikalik erkak qoʻshiqchilar
Amerikalik filantroplar
Amerikalik erkak qoʻshiqnavislar
Amerikalik kinoprodyuserlar
Fred Rogers

Frederick McFeely "Fred" Rogers (talaffuzi: 1928-yili Latrobeda tugʻilgan) amerikalik aktyor, komik va musiqachidir.

Amerikalik erkak televideniye aktyorlari
Amerikalik erkak qoʻshiqchilar
Amerikalik erkak aktyorlar
Amerikalik erkak ovoz aktyorlari
Amerikalik erkak qoʻshiqnavislar
Kulgixona

„Kulgixona“ — oʻzbek yozuvchisi va shoiri Toʻra Mirza qalamiga mansub sheʼrlar va ertaklar toʻplami. 1990-yil Toshkent shahrida „Yosh gvardiya“ nashriyotida chop etilgan. Toʻplamga kichik yoshdagi bolalar uchun moʻljallangan sheʼrlar va ertaklar kiritilgan. Asar rasmlarini F. Basharova chizgan.

Manbalar 

Sheʼriy kitoblar
Ertak kitoblar
Quyosh nur sochadi

„Quyosh nur sochadi“ — arman yozuvchisi va shoiri Suren Murodyan qalamiga mansub sheʼrlar va ertaklar toʻplami. 1989-yil Toshkent shahrida „Yosh gvardiya“ nashriyotida chop etilgan. Toʻplamga kichik yoshdagi bolalar uchun moʻljallangan sheʼrlar va ertaklar kiritilgan. Asar rasmlarini F. Basharova chizgan.

Manbalar 

Sheʼriy kitoblar
Ertak kitoblar
Chem paxnut remyosla?

„Chem paxnut remyosla?“ () („Kasblardan nimaning hidi keladi?“) — italyan yozuvchisi va shoiri Gianni Rodari qalamiga mansub sheʼriy toʻplam. Toʻplamga kichik yoshdagi bolalar uchun moʻljallangan sheʼrlar kiritilgan. Sheʼrlarni rus tiliga Samuil Marshak tarjima qilgan.

Toʻplam rus tilida turli nashriyotlar tomonidan bir necha marta nashr etilgan. Ayrim nashrlar illyustratsiyali sheʼriy toʻplam oʻlaroq, ayrimlari esa boʻyash albomi oʻlaroq chop etilgan.

Asarning turli yillardagi nashlari uchun rasmlarini V. Losin (1966, 1968), A. Mikryukov (1972, V. Trubkovich (1986), A. Kokorina (1987), I. Vishinskiy (1988) va J. Yefrimovskiylar (1991) chizgan.

Manbalar

Havolalar 
 „Chem paxnut remyosla?“ asosida tayyorlangan diafilm 

Sheʼriy kitoblar
John de Lancie

John Sherwood de Lancie, Jr. (; 20-mart 1948-yilda tugʻilgan) — amerikalik aktyor, qiziqchi va musiqachi.

Manbalar

Havolalar
 

Amerikalik erkak aktyorlar
Amerikalik musiqachilar
Amerikalik erkak ovoz aktyorlari
Amerikalik erkak qoʻshiqchilar
Yashayotgan insonlar
Abdullo Tangriyev

Abdullo Tangriyev (1981-yil 28 martda tugʻilgan) — oʻzbekistonlik dzyudochi. U yilgi Yozgi Olimpiada oʻyinlari 2008ning +100 kg vazn toifasida kumush medalni qoʻlga kiritgan.

Faoliyati 
Abdullo Tangriyev 1981-yil 28 martda Surxondaryo viloyatida tugʻilgan. U 10 yoshidan dzyudo bilan shugʻullangan. 1995-yildan Chirchiq Olimpiya maktabida mashgʻulotlarga kirishgan. U oʻz isteʼdodini erta yoshidan namoyish eta olgan va 19 yoshida Oʻzbekiston Milliy Olimpiya terma jamoasiga chaqirilib, Yozgi Olimpiada oʻyinlari 2000da qatnashgan.
Ishga qabul qilish

Olimpiadadan soʻng 2001-yilda dzyudo boʻyicha Oʻzbekiston chempionligini qoʻlga kiritdi. 2003-yilda u Cheju provinsiyasida oʻtkazilgan superogʻir vazn toifasida birinchi marta Osiyo chempioni boʻldi. Keyingi yillarda (2005, 2007, 2008, 2011) dzyudo boʻyicha Osiyo chempioni boʻldi.

2003-yil xuddi shu yili Tangriyev Osaka shahrida boʻlib oʻtgan dzyudo boʻyicha 23-Jahon chempionatida uchinchi oʻrinni egalladi. 2005-yil (Rio-de-Janeyro) va 2009-yil (Rotterdam) dzyudo boʻyicha Jahon chempionatida ikki marta bronza medaliga sazovor boʻldi.

2008-yilda Yozgi Olimpiada Oʻyinlarida Tangriyev 100kg vazn toifasida musobaqaning final bosqichiga chiqdi va u kurashni boy berib ikkinchi oʻrinni egalladi. [2] [3] [4]

2012-yilda Yozgi Olimpiada oʻyinlari 2012da Tangriyev giyohvand moddalar sinovidan oʻtkazilganida nasha topilganligi sababli professional sportdan 2 yilga chetlashtirildi.

Manbalar 

Oʻzbekiston dzyudochilari
Toʻpolonchining musibatlari

„Toʻpolonchining musibatlari“ () — olmon yozuvchisi Gerhard Holtz-Baumert qalamiga mansub qissa. Ilk bor 1958-yil chop etilgan. Asar kichik yoshdagi bolalar uchun moʻljallangan.

Qissani rus tiliga V. Rozanov tarjima qilgan.  Asar oʻzbek tiliga ham tarjima qilingan.

Manbalar 

Qissa kitoblar
Kem bit?

„Kem bit?“ () („Kim boʻlsam ekan?“) — rus shoiri Vladimir Mayakovskiy qalamiga mansub sheʼr. Kitob oʻlaroq ilk bor 1929-yil Moskva shahrida „Gosudarstvennoye izdatelstvo“ nashriyotida chop etilgan. 

Sheʼr kichik yoshdagi bolalar uchun moʻljallangan boʻlib, u bolalarni oʻzlari uchun biror kasbni tanlashga chorlaydi. Sheʼr misralari zinapoya pogʻonalari singari yozilgan. Shuning uchun ularning oʻrnini oʻzgartirib aytish mumkin. 

Birinchi nashr rasmlarini Nisson Shifrin chizgan. Asar turli nashriyotlar tomonidan bir necha oʻn marta chop etilgan.

Manbalar

Havolalar 
 „Kem bit?“ Rossiya davlat kutubxonasi saytida 

Sheʼriy kitoblar
Anfisa Chexova

Anfisa Chexova (asl ismi Aleksandra Aleksandrovna Korchunova; 21-dekabr 1977, Moskva, SSRI) — Rossiyalik teleboshlovchi, qoʻshiqchi va aktrisa. Inter telekanalidagi  «Давай, поженимся» va STB telekanalidagi «Как выйти замуж» nomli dasturlarini olib boradi.

Biografiya 
Aleksandra Aleksandrovna Korchunova 1977-yil 21-dekabrda tavallud topdi. 16 yoshida shaxsiy guvohnoma olgan vaqtida ismini Anfisa qilib oʻzgartirdi. Anfisa 4 yoshga toʻlganida ota-onalari ajrashib ketishdi. Otasi Aleksandr Ivanovich Korchunov — sportchi, ishbilarmon. Endigina siyosiy karerasini boshlagan Vladimir Jirnovskiyning shaxsiy haydovchisi va tansoqchisi boʻlgan.

Shaxsiy hayoti 
2009-yilning yozidan boshlab Guram Bablishvili degan aktyor bilan uchrasha boshladi. 2012-yil 31-mayda Solomon ismli oʻgʻil tugʻdi. 2015-yilning iyun oyida Anfisa va Guram rasmiy nikohan oʻtdi.

Anfisa Chexova yoga bilan shugʻullanadi. U 2007-yil Yoga Journalga intervyusida shuni tan oldiki: «Yoga men uchun — shunchaki mashq emas uni ommaga tarqatish..

Ijodi

Filmografiya 
 2004 — Я люблю тебя — bardagi ofitsiantka
 2006 — Счастливы вместе — kameo
 2008 — Калейдоскоп — hamshira
 2008 — ССД: Смерть советским детям — Alisa Ten
 2008 — Гитлер капут! — teleboshlovchi
 2008 — Моя любимая ведьма — Li Bidovaning qoʻshnisi
 2008 — Универ — разовое появление, камео
 2010 — Реальные кабаны — radio boshlovchi
 2010 — Обручальное кольцо — 5 seriyasida, kameo
 2012 — Ржевский против Наполеона — rieltorsha
 2012 — Пять звёзд — Sasha
 2013 — Женщины на грани — Evelina

Teatrdagi roli 
 2009 — «Однажды знойной ночью» — Lola
 2009 — «8 женщин» — ?

Televideniya 
 2011 — «МастерШеф» — hakamlar aʼzosi
 2013 — «Остановите, я влюбилась» 
 2016 — «Анфиса в стране чудес»

Manbalar 

Rossiyalik aktrisalar
Men — robot

„Men — robot“ — oʻzbek yozuvchisi Ozod Moʻminov qalamiga mansub hikoya. 1990-yil Toshkent shahrida „Yulduzcha“ nashriyotida chop etilgan. Asar rasmlarini G. Li chizgan. Hikoya kichik yoshdagi bolalar uchun moʻljallangan.

Manbalar 

Hikoya kitoblar
Jonli shlyapa

„Jonli shlyapa“ () — rus yozuvchisi Nikolay Nosov qalamiga mansub hikoya. Muallif hikoyani 1938-yil yozgan. Asar bir necha tilga, jumladan, oʻzbek tiliga tarjima qilingan, Hikoya asosida film va multfilm suratga olingan.

Hikoyani oʻzbek tiliga Sh. Boʻtayev tarjima qilgan. Oʻzbekcha nashr 1988-yil Toshkent shahrida „Yulduzcha“ nashriyotida chop etilgan.

Syujet 
Hikoyada Vaska ismli mushukcha va Vova va Vadik ismli ikki doʻst haqida hikoya qilinadi. Vova va Vadik rasm chizayotib qandaydir shovqin boʻlayotganini eshitadilar. Tepada turgan shlyapa qulab tushadi. Ikki doʻst shlyapaga yaqinlashmoqchi boʻlishsa, u harakatga keladi. 

Bolalar qoʻrqib ketadilar. Shlyapaga kartoshka uloqtirib koʻradilar. Pirovardida qulagan shlyapa ostida mushukcha qolganini anglab yetadilar.

Qahramonlar 
 Vova – bosh qahramon
 Vadik – bosh qahramon, Vovaning doʻsti
 Vaska – mushukcha

Oʻzbekcha tarjima 
Asarni rus tilidan oʻzbek tiliga Sh. Boʻtayev tarjima qilgan. Oʻzbekcha nashr 1988-yil Toshkent shahrida „Yulduzcha“ nashriyotida chop etilgan. Kitob rasmlarini G. Li chizgan.

Boshqa tillarga tarjimalari 
„Jonli shlyapa“ hikoyasi yana polyak () (1954), eston () (1958), olmon () (1962), frasuz () (1967), ingliz () (1971), fin () (1985), malagasi () (1985) hamda irland () (1988) tillariga tarjima qilingan.

Manbalar

Havolalar 
 „Jonli shlyapa“ hikoyasining qisqartirilgan versiyasi Kitob.uz saytida 

Hikoya kitoblar
Ilon yuragi

„Ilon yuragi“ () — rus yozuvchisi Ivan Yefremov qalamiga mansub ilmiy-fantastik qissa. Muallif asarni 1958-yil yozgan. 

Qissa ilk bor 1959-yil „Yunost“ jurnalida hamda „Yuz parsekli yoʻl“ toʻplamida chop etilgan. Asar bir necha tilga, jumladan, oʻzbek tiliga tarjima qilingan.

Syujet 
„Tellur“ kosmik kemasi ekipaji fazoda oʻzga sayyoraliklar kemasiga duch keladi. Oʻzga sayyoraliklar odamlarga oʻxshaydi, ammo ftor bilan nafas oladi. Shu sabab ikki ekipaj shaffof oynaning ikki tarafida turib muloqot qiladi. Soʻngra har ikki kema oʻz yoʻlida davom etadi.

Qissada AQSh yozuvchisi Murray Leinsterning „Ilk kontakt“ hikoyasi tanqid qilinadi. Leisnter hikoyasida yerliklar oʻzga sayyoraliklar bilan bir-birining izidan bormaslikka kelishib oladi. „Ilon yuragi“ qissasida isnoniylik, ilm-fan hamda kommunizm olqishlangan.

Qahramonlar 
 Mut Ang – „Tellur“ kemasi qoʻmondoni
 Tey Eron – qoʻmondon yordamchisi va bosh astrofizik
 Kari Ram – elektron mexanik va astronavigator
 Afra Devi – biolog
 Tayna Dan – kimyogar
 Svet Sim – vrach
 Yas Tin – muhandis

Havolalar 
 „Ilon yuragi“ Fantastika laboratoriyasida 

Qissa kitoblar
Sehrgar shahar kezadi

„Sehrgar shahar kezadi“ () — rus yozuvchisi Yuriy Tomin qalamiga mansub qissa. Asar 1963-yil yozilgan, ilk bor oʻsha yili chop etilgan.

Asar dunyoning bir necha tiliga, jumladan, oʻzbek tiliga tarjima qilingan. 1970-yil qissa asosida „Temir eshik siri“ () filmi suratga olingan.

Mabalar

Havolalar 
 „Sehrgar shahar kezadi“ Lib.ru saytida 

Qissa kitoblar
John Travolta

Jonathan Joseph "John" Travolta (talaffuzi: 1954-yili Englewoodda tugʻilgan) amerikalik aktyor, komik va musiqachidir.

Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Amerikalik erkak qoʻshiqchilar
Yashayotgan insonlar
Amerikalik erkak pop-qoʻshiqchilar
Amerikalik kinoprodyuserlar
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar